R5dwMg/zh-wiki-yue-long huggingface dataset:
2018年6月5號，騰訊遊戲《地下城與勇士》宣布蔡依林擔任十週年代言人。同月12日，蔡依林發行為《地下城與勇士》演唱嘅十週年主題曲《我對我》。同月16號，蔡依林出席在中國上海市舉辦的「DNF十週年派對」，仲表示將出席同年11月24號舉辦嘅「DNF嘉年華」。
2008年1月23號，歌曲《日不落》獲得2007年度北京流行音樂典禮年度金曲。同年3月1日，歌曲《日不落》獲得2008年Hito流行音樂獎聽眾最愛歌曲同年度十大華語歌曲。同年10月30號，歌曲《日不落》獲得第8屆全球華語歌曲排行榜最受歡迎20大金曲。
2007年12月31號，蔡依林參加「舞動台中·魅力之都2008跨年晚會」，喺活動中演唱《日不落》。同日，蔡依林參加「2008臺北最High新年城」，喺活動中演唱《日不落》。2008年1月10號，蔡依林參加東南衛視綜藝節目《海峽傳情》，喺節目現場演唱《日不落》。
同月11號，蔡依林參加「M大會」，喺活動中演唱《日不落》。同年3月1號，蔡依林參加「2008年Hito流行音樂獎頒獎典禮」，喺活動中演唱《日不落》。同年4月28號，蔡依林參加「第4屆中國國際動漫節開幕式晚會」，喺活動中演唱《日不落》。
臺灣歌手蔡依林一共入圍同獲得大量獎項。佢至今共入圍15次金曲獎，包括2次年度專輯獎、4次年度歌曲獎、4次最佳華語專輯獎、4次最佳華語女歌手獎同1次最佳單曲製作人獎。佢至今共獲得7座金曲獎，包括憑住專輯《Ugly Beauty》獲得嘅1座年度專輯獎、憑住歌曲《今天妳要嫁給我》、《大藝術家》同《玫瑰少年》獲得嘅3座年度歌曲獎、憑住專輯《呸》獲得嘅1座最佳華語專輯獎、憑住專輯《舞孃》獲得嘅1座最佳華語女歌手獎同1座觀眾票選最受歡迎女歌手獎。
佢係金曲獎史上憑住舞曲為主嘅專輯入圍同獲獎次數最多嘅歌手。亦被《健力士世界紀錄》認證係金曲獎史上獲得年度歌曲獎次數最多的嘅歌手，2014年專輯《呸》憑住入圍10項金曲獎成為金曲獎史上入圍獎項數目最多嘅三張專輯之一，另外兩張專輯分別係周杰倫嘅《范特西》同張惠妹嘅《阿密特》，而2018年專輯《Ugly Beauty》仲入圍8項金曲獎。
佢都曾入圍同獲得多個國際音樂頒獎活動嘅獎項，包括憑住歌曲《愛上了一條街》MV獲得2001年MTV音樂錄影帶大獎國際觀眾選擇獎、憑住歌曲《海盜》MV入圍2005年MTV日本音樂錄影帶大獎最佳亞洲藝人獎、獲得2006年MTV亞洲大獎時尚風格大獎、入圍2012年MTV歐洲音樂大獎最佳亞洲藝人獎、入圍2015年MTV歐洲音樂大獎最佳台灣藝人獎、獲得2015年Mnet亞洲音樂大獎最佳亞洲藝人獎等。
《1019我可以演唱會 實錄伴唱》係臺灣歌手蔡依林嘅首張現場影音專輯，2000年3月16號響環球音樂同大聲音樂發行，呢隻碟收咗蔡依林喺1999年12月4號由南港101所舉辦嘅「1019我可以演唱會」現場表演內容。
《Lucky Number》係臺灣歌手蔡依林嘅第4張錄音室專輯，2001年7月7號開始響環球音樂同大聲音樂發行，呢隻碟由音樂人小螞蟻、李偲菘、李偉菘、陳偉同黃韻玲一齊監製。呢隻碟喺臺灣嘅銷量超過15萬張，仲獲得2001年臺灣年度唱片銷量第19名、2001年臺灣年度女歌手唱片銷量第11名。
《Together》係臺灣歌手蔡依林嘅一張精選輯，2001年11月6號響環球音樂同大聲音樂發行。呢隻碟收咗蔡依林喺環球音樂時期嘅16首歌、14支MV同埋《Lucky Number》嘅幕後花絮影片。之後，環球音樂透過大聲音樂表示唱片市場競爭激烈，希望蔡依林幫呢隻碟錄製一至兩首新歌，佢哋仲表示將透過律師同蔡依林方面作出協調。
依家做緊台北城市科技大學流行音樂學程主任。浙江衛視《天生是優我》節目音樂總監。《中國新歌聲》第一季、第二季節目評委。做過台灣索尼音樂娛樂股份有限公司嘅副總。都參與各大電視節目嘅音樂評審。製作過張學友、張信哲、陳奕迅、辛曉琪、莫文蔚、鄭秀文、蔡依林、楊丞琳、戴愛玲、胡夏等歌手專輯，並創作張信哲《用情》、那英《為你朝思慕想》、鄭中基《別愛我》、張學友《放逐》等流行金曲。
《城堡》係臺灣歌手蔡依林出嘅第6張錄音室專輯，由新力音樂喺2004年2月27號發行。呢隻碟由音樂人王治平、李偲菘、周杰倫、薛忠銘、黃怡同鍾佐鴻一齊製作，又同李焯雄、洪敬堯、張簡君偉、易家揚、方文山等音樂人合作。
呢張唱片得到咗樂評人好壞參半嘅評價，被認為係順應潮流同追求極致，但係定位模糊同缺乏個性。呢張唱片響臺灣嘅銷量超過26萬張、全亞洲總銷量超過120萬張，仲獲得2005年臺灣年度唱片銷量第2名、2005年臺灣年度女歌手唱片銷量第1名。
《特務J》係臺灣歌手蔡依林嘅第9張錄音室專輯，2007年9月21號響百代音樂同天熹娛樂發行。主要監製包括咗Lars Quang、Nik Quang、Rene Prang、Gabriel Ssezibwa、阿弟仔、李偉菘、林邁可、馬毓芬同埋薛忠銘，佢響中國大陸以《愛情任務》嘅名義發售。
2008年12月16日，蔡依林簽約唱片公司華納音樂。2009年2月，金牌大風表示幫蔡依林發行精選輯，呢隻唱片收錄蔡依林喺百代音樂時期嘅27首歌曲同3首之前未出碟歌曲《耍大牌》、《讓讓》同埋《慣性背叛》。
《單身情歌·萬人舞台 2009特別紀念版》係臺灣歌手蔡依林嘅第5張現場影音專輯，2009年10月9號開始響華納音樂同天熹娛樂發行。呢隻碟收咗蔡依林喺2009年5月9號響臺灣臺中市市民廣場舉辦嘅「花蝴蝶慶功演唱會」同埋2009年5月24號響臺灣臺北市河岸留言舉辦嘅「愈慢愈美麗慢歌演唱會」現場表演內容。
《Myself》係臺灣歌手蔡依林嘅第11張錄音室專輯，2010年8月13號響華納音樂同天熹娛樂發行，呢張唱片由音樂人小安、阿弟仔、馬毓芬監製，其中包括8首快歌、2首慢歌同埋5段間奏，亦係蔡依林出道開始參與度最高嘅專輯之一。
呢張唱片得咗樂評人好壞參半嘅評價，而且被認為係華語舞曲專輯嘅新標桿，但存在商業性同音樂性之間嘅失衡。呢張唱片銷量喺臺灣嘅銷量超過6.5萬張、2010年臺灣年度唱片銷量第4名、2010年臺灣年度女歌手唱片銷量第1名。
Myself世界巡迴演唱會係臺灣歌手蔡依林嘅第三輪巡迴演唱會，由凌時差音樂、源活娛樂同超級圓頂製作。呢場巡演喺2010年12月24號響臺灣臺北市開始，而且喺2013年4月13號響臺灣高雄市結束。35個場次嘅演出，觀眾人數超過60萬，票房超過新臺幣15億元。
2007年9月19號，新力博德曼幫蔡依林發行精選輯《夢綺地精選》。2012年8月28號，索尼音樂幫蔡依林發行精選輯《J女神 影音典藏精選》，而且收咗蔡依林喺新力音樂時期發行嘅25首歌曲、環球音樂時期發行嘅5首歌曲、新力音樂時期發行嘅9首歌曲MV同埋「J1世界巡迴演唱會」臺北場嘅1支現場表演組曲影片。
2018年9月15號安室參加沖繩縣為渠舉辦嘅★「WE ❤ NAMIE HANABI SHOW 前夜祭] ，安室當晚獻唱咗8首歌曲，最後以一曲《How Do You Feel Now?》向歌迷道別，結束25年嘅歌手生涯。
Play世界巡迴演唱會係臺灣歌手蔡依林嘅第4輪巡迴演唱會，由凌時差音樂、Live Nation同超級圓頂製作。呢場巡演喺2015年5月22號響臺灣臺北市開始，而且喺2016年7月16號響馬來西亞吉隆坡結束。
《We Are One》係荷蘭音樂人Hardwell同臺灣歌手蔡依林嘅一首歌，呢首歌係音樂人Robbert van de Corput、Willem van Hanegem、Ward van der Harst、Robin van Loenen同Alexander Tidebrink共同創作，Hardwell監製，2017年6月20號由凌時差音樂開始發行。
2014年11月15號，蔡依林嘅第13張錄音室專輯《呸》喺臺灣銷量超過8.5萬張，並獲得臺灣年度專輯銷量第3名、臺灣年度女歌手專輯銷量第1名、入圍金曲獎十個大獎，包括最佳國語專輯獎同最佳演唱錄音專輯獎，音樂人小安都憑住專輯入面嘅歌《唇語》獲得最佳編曲人獎。
2015年5月22號，蔡依林喺臺北小巨蛋展開第4輪巡演「Play世界巡迴演唱會」。2016年7月16號，「Play世界巡迴演唱會」喺馬來西亞吉隆坡默迪卡體育場結束。呢場巡演歷時一年零兩個月，喺全球各地23個城市演唱34場次，觀眾人數超過40萬。
2016年7月26號，媒體表示蔡依林將開始籌備新專輯。同年9月30號，音樂人Alesso發行同蔡依林合作嘅英文單曲《I Wanna Know》。同年10月31號，音樂人陳星翰發行同蔡依林合作嘅單曲《戀我癖》。
2017年5月12號，蔡依林發行臺灣大愛電視「1+1 你加我」活動演唱嘅主題曲《讓愛傳出去》。同年6月20號，音樂人Hardwell發行同蔡依林合作嘅英文單曲《We Are One》。Hardwell曾經蟬聯《DJ雜誌》世界百大DJ排行榜第1名，而蔡依林都係Hardwell合作嘅首個亞洲歌手。
2021年4月5號，美國音樂行銷公司Proximity發佈呢首歌嘅歌詞版MV。同月23號，蔡依林發佈呢首歌嘅正式版MV，由陳奕仁執導。呢首MV講緊蔡依林喺一片奇幻嘅森林中驚醒，而且見到一個隱士，之後佢跟隨呢個隱士來到一座神秘嘅摩洛哥式建築，喺呢度佢經歷咗失眠、哭泣、唔食唔飲、封閉自己等症狀，喺經歷咗愛情呢場「大病」之後，佢個內心漸漸修復。
陳君豪，係台灣音樂製作人、作曲人、編曲人、結他手。佢創辦過音樂工作室成績好Studio，並喺搖滾團體佛跳牆度做結他手。2015年，佛跳牆攞到金曲獎最佳樂團獎同最佳編曲人獎。2017年，憑住歌《是日救星》攞到金曲獎最佳單曲製作人獎。
《此時此刻》係臺灣一套單元網絡劇，由王淨、吳慷仁、林心如、賈靜雯、曾敬驊、徐熙娣、宋芸樺、郭雪芙、林柏宏、林熙蕾、劉品言、張軒睿、劉俊謙、修杰楷、朱軒洋、黃路梓茵、章廣辰、謝欣穎、楊銘威、林哲熹領銜主演，連奕琦執導。
臺灣歌手蔡依林一共出咗14張錄音室專輯、7張現場專輯、11張合輯同1張翻唱專輯。1999年9月10號，佢發行首張錄音室專輯《1019》，呢張唱片響臺灣嘅銷量超過45萬張。2000年4月26號，佢發行第2張錄音室專輯《Don't Stop》，呢張唱片響臺灣嘅銷量超過50萬張，獲得臺灣年度唱片銷量第6名。
同年12月22號，佢發行第3張錄音室專輯《Show Your Love》，呢張唱片響臺灣嘅銷量超過28萬張，獲得臺灣年度唱片銷量第11名。2001年7月7號，佢發行第4張錄音室專輯《Lucky Number》，呢張唱片響臺灣嘅銷量超過15萬張，獲得臺灣年度唱片銷量第19名。
2003年3月7號，佢發行第5張錄音室專輯《看我72變》，呢隻碟響臺灣同亞洲的銷量分別超過36萬張同150萬張，獲得臺灣年度唱片銷量第2名。2004年2月27號，佢發行第6張錄音室專輯《城堡》，呢隻碟響臺灣同亞洲嘅銷量分別超過30萬張同150萬張，仲獲得臺灣年度唱片銷量第2名。
2006年5月12號，佢發行第8張錄音室專輯《舞孃》，呢張唱片響臺灣同亞洲嘅銷量分別超過26萬張和250萬張，獲得臺灣年度唱片銷量第1名。2007年9月21號，佢發行第9張錄音室專輯《特務J》，呢張唱片響臺灣同亞洲嘅銷量分別超過20萬張和300萬張，獲得臺灣年度唱片銷量第1名。
2008年10月31號，佢發行首張翻唱專輯《愛的練習語》，呢張唱片響臺灣嘅銷量超過3萬張，獲得臺灣年度西洋唱片銷量第1名。2009年3月27號，佢發行第10張錄音室專輯《花蝴蝶》，呢張唱片響臺灣同亞洲嘅銷量分別超過21萬張同100萬張，獲得臺灣年度唱片銷量第1名。
2010年8月13號，佢發行第11張錄音室專輯《Myself》，呢張唱片銷量喺臺灣嘅銷量超過6.5萬張，獲得臺灣年度唱片銷量第4名。2012年9月14號，佢發行第12張錄音室專輯《Muse》，呢隻碟響臺灣嘅銷量超過10萬張，獲得臺灣年度唱片銷量第3名。
2014年11月15號，佢發行第13張錄音室專輯《呸》，呢隻碟響臺灣的銷量超過8.5萬張，獲得臺灣年度唱片銷量第3名。2018年12月26日，她發行第14張錄音室專輯《Ugly Beauty》，該專輯獲得臺灣年度唱片銷量第1名。
蔡依林嘅個人唱片總銷量超過2500萬張，係2000年後唱片銷量最高嘅臺灣女歌手。佢喺2003年錄音室專輯《看我72變》開始嘅全部十張錄音室專輯均獲得臺灣年度女歌手唱片銷量冠軍，其中四張更獲得臺灣年度唱片銷量總冠軍。
臺灣歌手蔡依林一共出咗45支單曲。1999年，佢發行首張錄音室專輯《1019》同單曲《和世界做鄰居》、《The Rose》、《我知道你很難過》，單曲《我知道你很難過》獲得臺灣Hit FM年度百首單曲第30名。
2000年，佢發行第2張錄音室專輯《Don't Stop》同單曲《Don't Stop》，單曲《Don't Stop》獲得臺灣Hit FM年度百首單曲第17名。同年，佢發行第3張錄音室專輯《Show Your Love》和單曲《Show Your Love》。
2001年，佢發行第4張錄音室專輯《Lucky Number》同單曲《情不自禁》。2003年，佢發行第5張錄音室專輯《看我72變》同單曲《看我72變》，單曲《看我72變》獲得臺灣Hit FM年度百首單曲第24名。
2006年，佢發行第8張錄音室專輯《舞孃》同單曲《唇唇欲動》、《舞孃》，單曲《舞孃》獲得臺灣Hit FM年度百首單曲第33名。2007年，佢發行第9張錄音室專輯《特務J》和單曲《特務J》，單曲《特務J》獲得臺灣Hit FM年度百首單曲第14名。
2009年，佢發行第10張錄音室專輯《花蝴蝶》同單曲《大丈夫》，單曲《大丈夫》獲得臺灣Hit FM年度百首單曲第25名。2010年，佢發行第11張錄音室專輯《Myself》和單曲《美人計》，單曲《美人計》獲得臺灣Hit FM年度百首單曲第1名。
2012年，佢發行第12張錄音室專輯《Muse》和單曲《大藝術家》，單曲《大藝術家》獲得臺灣Hit FM年度百首單曲第2名。2014年，佢發行第13張錄音室專輯《呸》同單曲《電話皇后》、《Play我呸》、《第三人稱》，單曲《Play我呸》同《第三人稱》分別獲得臺灣Hit FM年度百首單曲第1名同第8名。
臺灣歌手蔡依林一共出咗185支音樂影片、6支演唱會影片、1支紀錄片影片同埋3張音樂影片合輯。1999年，佢發行歌曲《我知道你很難過》MV，呢首歌MV係佢嘅首支歌曲MV。2000年，佢發行演唱會影片《1019我可以演唱會 實錄伴唱》。
同年，佢發行音樂影片合輯《Don't Stop Karaoke》。2001年，佢發行演唱會影片《Show Your Love演唱會 卡拉OK》。同年，佢發行音樂影片合輯《Show Your Love 原聲原影卡拉Ok》。
2002年，佢發行音樂影片合輯《Lucky Number 影音專輯》。2005年，佢發行演唱會影片《J1演唱會 影音全記錄》。2007年，佢發行紀錄片影片《地才》。2009年，佢發行演唱會影片《單身情歌·萬人舞台 2009特別紀念版》。
臺灣藝人蔡依林一共參與咗2部電影、5部微電影、6部電視劇同埋2部綜藝節目。2001年8月，佢主演由導演黃駿樺執導嘅臺灣中視綜藝節目《周日八點黨》環節《周日偶像誌》嘅單元劇《捕手》。同年12月，佢出演由導演馬功偉執導嘅臺灣華視電視劇《青春6人行》。
2002年3月，佢出演由導演鈕承澤執導嘅臺灣中視電視劇《來我家吧！》。同年8月，佢出演由導演歐陽昇同張智超所執導嘅臺灣華視電視劇《偷偷愛上你》。2003年3月，佢主演由導演黃克義同吳思達共同執導嘅臺灣中視電視劇《Hi 上班女郎》。
2007年9月，佢主演由導演張時霖、賴偉康同鄺盛一齊執導嘅電影《特務J》。2013年1月，佢主演由導演吳嘉洋執導嘅微電影《把樂帶回家》，而且喺之後連續三年出演該系列微電影。2014年10月，佢主演由導演施祥德執導嘅微電影《背包女孩的願望》。
2014年10月，佢擔任中國中央電視台綜藝頻道綜藝節目《中國正在聽》嘅評審。2016年2月，佢擔任美國導演Byron Howard、Rich Moore同Jared Bush共同執導嘅迪士尼動畫片《優獸大都會》Judy Hopps嘅臺灣中文版配音。
臺灣藝人蔡依林一共出咗4本圖書、3本照片集同6本翻譯作品。2000年，佢嘅照片集《19歲》係臺灣攝影師余靜萍喺美國夏威夷州拍攝，呢本書響臺灣嘅銷量超過6萬本。2002年，佢推出照片集《假面公主·騎士精神》，呢本書嘅相喺泰國大城府、桂河同華欣拍攝，呢本書響臺灣嘅銷量超過5萬本。
2003年，佢幫美國藝人Madonna所寫嘅《英倫玫瑰》翻譯作中文，之後Madonna所寫嘅五本書都由佢整。2005年，佢嘅第一本書《Jolin的24堂英文日記課》響臺灣同亞洲嘅銷量分別超過27萬本同100萬本。
同年，佢嘅第二本書《Jolin的6場單字派對》響臺灣同亞洲嘅銷量分別超過18萬本同100萬本。2007年，佢嘅照片集《我愛大明星！驚嘆號》響臺灣嘅銷量超過8萬本。2008年，佢嘅第三本書《愛的練習語》響臺灣嘅銷量超過3萬本。
臺灣歌手蔡依林迄今共舉辦咗5輪大型巡迴演唱會同21場小型演唱會。1999年，佢響臺灣臺北市舉辦佢嘅首場小型演唱會「1019我可以演唱會」。2004年，佢展開佢嘅首輪巡演「J1世界巡迴演唱會」，呢場巡演歷時一年零九個月喺全球7個城市共計舉辦8場次。
2010年，佢展開佢嘅第3輪巡演「Myself世界巡迴演唱會」，呢場巡演歷時兩年零四個月喺亞洲、歐洲、大洋洲31個城市共計舉辦35場次，觀眾人數約60萬，票房約新臺幣15億元。2015年，佢展開佢嘅第4輪巡演「Play世界巡迴演唱會」，該巡演歷時一年零兩個月，喺亞洲同北美洲23個城市共計舉辦34場次，觀眾人數約60萬，票房約新臺幣15億元。
全聯福利中心最初頭只有66間賣場，以便宜形象著稱，但購物環境同埋服務品質逐年提升。全聯以中小型超市為主嘅優勢，透過尋找量販店唔考慮、但買嘢又唔方便嘅鄉村區域，以鄉村包圍城市策略擴張，並陸續併購楊聯社、善美嘅超市、台北農產運銷公司超市、全買超市同埋松青超市，強化生鮮、壯大營運規模，截至2021年12月31號為止，分店有1,078間，成為台灣最大嘅本土超市，另有imart 5間、二代店11間，以及小型店「全聯mini輕超市」5間。
最早喺臺灣日治時期，1920年，臺北嘅高砂麥酒株式會社首釀臺啤。第二次世界大戰結束之後，嗰陣啱啱成立嘅「臺灣省菸酒公賣局」接收咗，並改名叫做「臺北第二酒廠」，之後喺1975年又改咗名，叫「建國啤酒廠」。
臺灣歌手蔡依林一共幫14張錄音室專輯、7張現場專輯、11張合輯、1張翻唱專輯錄低咗207首歌曲。1999年，佢發行首張錄音室專輯《1019》。之後，佢推出咗一系列成功嘅專輯，包括金曲獎獲獎專輯《舞孃》、《Muse》、《呸》同埋《Ugly Beauty》。
佢推出咗一系列成功嘅歌曲，包括臺灣Hit FM年度百首單曲前10名歌曲《說愛你》、《就是愛》、《天空》、《假裝》、《今天妳要嫁給我》、《日不落》、《I Won't Last a Day Without You》、《花蝴蝶》、《美人計》、《大藝術家》、《Play我呸》、《第三人稱》、《怪美的》同埋《Stars Align》。
《J9 新歌+Party精選》係臺灣歌手蔡依林嘅第2張混音專輯，2004年11月12號開始響新力音樂發行，呢隻碟收咗蔡依林喺新力音樂時期嘅8首歌曲重混版本同埋2首新歌。仲獲得臺灣唱片銷量排行榜最高成績第2名、2004年臺灣年度唱片銷量第30名。
《唯舞獨尊 演唱會鮮聽版&混音》係臺灣歌手蔡依林嘅第3張混音專輯，2006年9月29號響百代音樂同天熹音樂發行。呢隻碟收咗7首新歌，包括同陶喆合唱嘅《今天妳要嫁給我》、《舞孃》入面嘅6首歌曲混音版本同埋2006年7月1號響高雄市文化中心舉辦嘅「玩美慶功演唱會」現場表演內容。
《最愛 Live Concert音樂精選》係臺灣歌手蔡依林嘅第4張混音專輯，2006年11月3號響Sony BMG發行。包括咗蔡依林喺2002年到2006年發行嘅16首歌曲混音版本同埋3首電影原聲歌曲。
《夢綺地精選》係臺灣歌手蔡依林嘅一張精選輯，2007年9月19號響Sony BMG發行。呢隻唱片收咗蔡依林喺新力博德曼時期嘅40首歌曲、22首歌曲嘅MV同2首重混組曲。呢隻唱片仲獲得臺灣唱片銷量排行榜週度第5名嘅最高成績。
2007年9月19號，新力博德曼繼續幫蔡依林發行精選輯《夢綺地精選》，呢隻唱片收錄蔡依林喺新力音樂時期發行嘅38首歌曲、22首歌曲嘅MV同2首重混組曲。而且喺發行之後嘅頭一週即已獲得臺灣五大唱片行同玫瑰大眾唱片行嘅唱片銷量排行榜第19名同第18名。
《Show Your Love演唱會 卡拉OK》係臺灣歌手蔡依林嘅第2張現場影音專輯，2001年5月10號開始響環球音樂同大聲音樂發行。呢隻碟收咗蔡依林喺2001年2月25號由臺灣板橋市臺北縣立體育場第一運動場舉辦嘅「Show Your Love演唱會」現場表演內容。
《J1演唱會 影音全記錄》係臺灣歌手蔡依林嘅第3張現場影音專輯，2005年9月23號響Sony BMG發行。呢隻碟收咗蔡依林喺2004年11月20號由臺灣臺北市中山足球場舉辦嘅「J1世界巡迴演唱會」現場表演內容同1首新歌。
《地才》係臺灣歌手蔡依林發行嘅第4張現場影音專輯，2007年6月8號響百代音樂發行。呢隻碟收咗蔡依林喺2006年11月17號至19號由臺北小巨蛋舉辦嘅「唯舞獨尊世界巡迴演唱會」部分現場表演內容、1部巡演紀錄片同埋《唯舞獨尊 演唱會鮮聽版&混音》專輯入面嘅4首歌曲MV。
《Myself世界巡迴演唱會 台北安可場》係臺灣歌手蔡依林嘅第6張現場影音專輯，2013年10月19號開始響華納音樂同天熹娛樂發行。呢隻碟收咗蔡依林嘅第3輪巡演「Myself世界巡迴演唱會」喺2012年12月22號至23號響臺北小巨蛋嘅現場表演內容同1支新歌嘅MV。
《Play世界巡迴演唱會》係臺灣歌手蔡依林嘅第7張現場影音專輯，2018年1月30號響華納音樂同凌時差音樂發行。呢隻碟收咗蔡依林嘅第4輪巡演「Play世界巡迴演唱會」喺2015年5月22號至25號響臺北小巨蛋嘅現場表演內容、4部《不一樣又怎樣》紀錄片同1部巡演嘅幕後花絮影片。
2014年10月28號，蔡依林宣布專輯《呸》響同年11月15號發行，而且表示響出年展開新巡演。同年11月，蔡依林發行第13張錄音室專輯專輯《呸》，呢隻碟喺臺灣嘅銷量超過8.5萬張，仲獲得臺灣年度專輯銷量第3名、臺灣年度女歌手專輯銷量第1名。
2015年5月22號，「Play世界巡迴演唱會」響臺北小巨蛋展開。同年11月17號，蔡依林嘅新浪微博表示巡演嘅現場影音專輯已經完成拍攝同後期製作。2016年7月16號，呢場巡演響馬來西亞吉隆坡默迪卡體育場結束，歷時一年零兩個月，而且響全球各地23個城市演唱34場次。
2016年9月30號，蔡依林作為亞洲歌手代表出席中國上海市舉辦嘅「國際音樂峰會亞太峰會」，佢通過映客直播表示「Play世界巡迴演唱會」暫未有發行現場影音專輯嘅計劃。同年12月4號，蔡依林出席中國上海市舉辦嘅「第10屆音樂盛典咪咕匯」，佢表示為咗響應歌迷嘅熱烈要求，將計劃發行「Play世界巡迴演唱會」嘅現場影音專輯，仲表示呢隻碟嘅後期製作需要時間。
2017年4月11號，蔡依林響新浪微博表示呢隻碟已經完成粗剪。同年10月30號，華納音樂大中華區總經理陳澤杉通過Facebook表示該專輯預計將響同年12月發行，仲表示該專輯將計劃發行藍光光碟嘅版本，因此係蔡依林第一次發行藍光光碟嘅作品。
2017年12月23號，蔡依林宣布呢隻碟喺2018年1月3號開放預購，而且響2018年1月30號正式發行，仲表示呢隻碟將收錄「Play世界巡迴演唱會」喺2015年5月22號至25號響臺北小巨蛋嘅現場表演內容、4部由導演侯季然同林孝謙執導嘅《不一樣又怎樣》紀錄片同1部巡演嘅幕後花絮影片。
2018年1月2號，蔡依林響臺灣臺中市麗寶樂園渡假區舉辦專輯發布會，而且通過包括YouTube之內嘅影音平台進行網絡直播。呢場發布會斥資新臺幣5百萬元，使用咗10台地面同空中攝影機進行拍攝。同月28號，蔡依林響臺灣臺北市台北國際會議中心舉辦「Double Play粉絲同樂會」，呢場活動斥資新臺幣2百萬元，仲通過包括酷狗音樂、全民K歌、Line TV、QQ空間同QQ音樂之內嘅影音平台進行網絡直播。
《Don't Stop Karaoke》係臺灣歌手蔡依林嘅一張影音專輯，2000年7月11號響環球音樂同大聲音樂發行。呢隻碟分做三個版本，DVD版收錄專輯《1019》同《Don't Stop》中嘅17支MV，VCD版收錄專輯《1019》同《Don't Stop》中嘅12支MV，2VCD版除咗收錄VCD版中嘅12支MV之外仲加埋《1019我可以演唱會 實錄伴唱》嘅內容。
《Show Your Love 原聲原影卡拉OK》係臺灣歌手蔡依林嘅一張影音專輯，2001年12月17號響環球音樂同大聲音樂發行。呢隻碟收咗《Show Your Love》中10首歌曲嘅MV同5支電視廣告影片。
2000年12月22號，蔡依林發行第3張錄音室專輯《Show Your Love》，呢隻碟響臺灣嘅銷量超過28萬張，仲獲得2001年臺灣年度唱片銷量第11名、2001年臺灣年度女歌手唱片銷量第4名。2001年7月7日，蔡依林發行第4張錄音室專輯《Lucky Number》，呢隻碟喺臺灣嘅銷量超過15萬張，仲獲得2001年臺灣年度唱片銷量第19名。
同年11月6號，環球音樂幫蔡依林發行精選輯《Together》。同年12月17號，環球音樂幫蔡依林發行影音專輯《Show Your Love 原聲原影卡拉OK》，呢隻碟收錄咗專輯《Show Your Love》中嘅10首歌曲MV同埋5支上山採藥電視廣告影片。
同年11月6號，環球音樂幫蔡依林發行精選輯《Together》。同年12月17號，環球音樂幫蔡依林發行影音專輯《Show Your Love 原聲原影卡拉OK》。2002年3月21號，環球音樂幫蔡依林發行影音專輯《Lucky Number 影音專輯》，呢隻碟收錄咗專輯《Lucky Number》中嘅9首歌曲MV同埋6支東信電訊電視廣告影片。
呢首由音樂人林夕填詞、杜自持作曲嘅《藍色飛揚》分別喺香港同臺灣兩地用咗11天時間完成錄製，Rap部分即係由陳奐仁演唱。同年12月17號，百事發行合輯《百事音樂風雲榜》收錄咗周杰倫、蔡依林同F4六人共同演唱嘅版本。
《真命天子》係臺灣歌手羅志祥同蔡依林合唱嘅一首歌，呢首歌收錄喺羅志祥嘅第3張錄音室專輯《催眠Show》。由陳鎮川填詞，Ralph Chartwell、Jud Mahoney、Michael Nielsen同Allen Savory作曲，畢國勇監製。
《特務J》係臺灣歌手蔡依林嘅歌。呢首歌由李宗恩、嚴云農、梁錦興填詞、黃晟峰作曲，阿弟仔監製。呢首歌作為專輯《特務J》嘅單曲由百代音樂同天熹娛樂響2007年8月29號發行。阿弟仔憑住呢首歌獲得第19屆金曲獎最佳單曲製作人獎，小安獲得最佳編曲人獎。
《電話皇后》係臺灣歌手蔡依林嘅一首歌，呢首歌係音樂人黃偉文、Dominik Rothert、Jason Worthy、Jessica Jean Pfeiffer同Alexander Krause一齊創作，而且係音樂人小安監製。
2014年1月29號，媒體表示蔡依林將準備推出新碟，而且好可能有跨國合作嘅機會，仲表示新專輯製作費用預算超過新臺幣5千萬元。同年4月4號，媒體表示蔡依林嘅新專輯預計響同年暑假發行。同年6月10號，媒體表示蔡依林之前已經完成新專輯入面三首歌曲嘅錄製，不過佢覺得有更佳好嘅歌曲表達方式而選擇重新錄製。
2015年2月12號，蔡依林出席中國中央電視台綜藝節目《網絡春晚》，響節目現場演唱《電話皇后》。同年5月31號，蔡依林出席臺灣臺北市舉辦嘅「2015年Hito流行音樂獎頒獎典禮」，響活動現場演唱歌曲《電話皇后》。
《怪美的》係臺灣歌手蔡依林嘅一隻單曲，由凌時差音樂喺2018年12月21號發行，收錄喺蔡依林嘅第14張錄音室專輯《Ugly Beauty》。隻歌作為專輯《Ugly Beauty》嘅首波主打歌，由吳青峰作詞，由Rhys Fletcher、楊宥閑、Richard Craker、蔡依林同陳星翰一齊作曲，由陳星翰同蔡依林一齊製作。
隻歌喺馬來西亞、日本、臺灣、香港同中國大陸嘅歌曲排行榜攞到第1名嘅最高成績，喺菲律賓嘅歌曲排行榜攞到頭10名嘅最高成績，喺中國公告牌音樂單曲榜攞到第1名嘅最高成績，並喺Hit FM年度百首單曲排行榜排第1名。
隻歌嘅MV喺同月26號發行，由陳奕仁執導。隻歌MV以「讓過去與現在的蔡依林和解」做主題，並回顧蔡依林出道到依家嘅「黑歷史」。隻歌嘅MV入圍第30屆金曲獎最佳音樂錄影帶獎，製作人陳星翰同蔡依林亦憑住嗰隻歌入圍最佳單曲製作人獎。
2016年7月，蔡依林表示開始籌備佢個人第14張錄音室專輯。之後，蔡依林發行一系列單曲，包括同音樂人Alesso合作嘅英文單曲《I Wanna Know》、同音樂人陳星翰合作嘅單曲《戀我癖》、為大愛電視「1+1 你加我」活動演唱嘅主題曲《讓愛傳出去》、同音樂人Hardwell合作嘅英文單曲《We Are One》、為臺灣動畫電影《幸福路上》演唱嘅同名主題曲、為中國大陸電影《捉妖記2》演唱嘅主題曲《什麼什麼》同為騰訊遊戲《地下城與勇士》演唱嘅十週年主題曲《我對我》。
2018年2月，蔡依林喺Instagram透露佢喺泰國錄音室Karma Sound Studios同音樂人Richard Craker、Rhys Fletcher同埋楊宥閑合作。同月，蔡依林表示已開始為嗰張專輯去揀主打歌。
同年6月，蔡依林表示喺專輯入面嘅歌嘅音樂風格同嗰隻代言歌嘅音樂風格唔同，並表示專輯嘅歌音樂風格多元化，包括從未演繹過嘅音樂風格。同年10月，蔡依林出席「台北時裝週」，並表示佢個人第14張錄音室專輯喺同年12月發行。
同年12月，蔡依林公佈專輯《Ugly Beauty》預購宣傳影片，並喺臺灣臺北市搞咗專輯預購造勢活動，亦表示首波主打歌喺同月21號發行。同月21號，嗰隻歌作為專輯《Ugly Beauty》嘅首波主打歌發行。
2018年12月4號，蔡依林喺臺灣臺北市搞咗專輯《Ugly Beauty》預購造勢活動，亦表示首波主打歌同佢嘅MV喺同月21號發行。同月19號，蔡依林喺新浪微博出道歉啟事並表示《怪美的》MV押後到同月26號發行。
」嗰隻MV花咗新臺幣1500萬元製作，係蔡依林出道到依家製作成本最高嘅一隻MV，MV用咗三日三夜去拍，亦係蔡依林出道到依家用咗最長嘅時間去參與拍攝嘅一隻MV。同月28號至第二個月嘅4號，個張專輯嘅首波主打歌《怪美的》正式版MV喺中國北京市三里屯太古里南區大屏幕循環播放。
MV喺發行第一個禮拜攞到YouTube臺灣發燒影片排行榜第1名、音悅V榜MV作品榜週榜港台篇第1名同bilibili全站排行榜第1名嘅成績。2019年1月1號，該歌嘅舞蹈版MV發行，並表示會搞「《怪美的》全球創意舞蹈大賽」。
2018年10月，蔡依林表示出席由中國大陸江蘇衛視喺同年12月31號搞嘅「2019江蘇衛視跨年演唱會」。同年12月31號，蔡依林著住出自英國時裝品牌Alessandra Rich嘅墨綠色連衣裙喺個次演唱會第一次表演《怪美的》。
2019年1月5號，蔡依林出席錄製由臺灣臺視喺同年2月5號播出嘅「2019超級巨星紅白藝能大賞」，蔡依林著住出自英國時裝品牌Halpern嘅粉紅雙色亮片連衣褲喺個次節目表演《怪美的》。同月26號，蔡依林出席「第14屆KKBox風雲榜頒獎典禮」，蔡依林著住出自意大利時裝品牌Moschino嘅藍色塗鴉褲裝喺個次頒獎活動表演《怪美的》。
同年4月5號，蔡依林著住出自意大利時裝品牌Palm Angels嘅黃色運動夾克喺中國大陸綜藝節目《青春有你》同訓練生管櫟、嘉羿、孫澤霖、馮俊傑同連淮偉一齊表演《怪美的》。同月11號，蔡依林著住美國時裝品牌Ralph Lauren嘅黑色西裝套裝喺中國大陸綜藝節目《歌手2019》同歌手吳青峰一齊表演《怪美的》。
同月28號，蔡依林著住法國時裝品牌Chloé花卉印花絲質襯衫同闊腿褲喺中國四川省峨眉山市搞嘅「峨眉山花海音樂節」表演《怪美的》。同年6月21號，蔡依林出席歌手李玟喺臺灣臺北市搞嘅「You & I世界巡迴演唱會」臺北場，並著住意大利時裝品牌Attico嘅粉紅色超大款單排釦西裝夾克喺個次演唱會一齊表演《怪美的》。
同月29號，蔡依林出席「第30屆金曲獎」，並著住意大利時裝品牌Gucci嘅紫色亮片連衣褲表演《怪美的》。同月29號，蔡依林出席「2019愛奇藝尖叫之夜·華人歌曲音樂盛典晚會」，並著住意大利時裝品牌Moncler嘅豹紋雛菊印花連身衣表演《怪美的》。
同年11月10號，蔡依林出席「蘇寧易購11.11嗨爆夜」，並著住英國時裝品牌Chen Peng嘅黑色連體衣同橙色絎縫夾克表演《怪美的》。2019年12月23號，蔡依林出席錄製由中國大陸中央廣播電視總台喺同月31號播出嘅「啟航2020 中央廣播電視總台跨年盛典」，蔡依林著住意大利時裝品牌Moschino嘅彩色塗鴉西裝套裝喺個次節目表演《怪美的》。
2019年5月14號，第30屆金曲獎公佈入圍名單，專輯《Ugly Beauty》夾埋入圍咗7個獎，專輯入面嘅歌《怪美的》MV入圍最佳音樂錄影帶獎，製作人陳星翰同蔡依林亦憑住嗰隻歌入圍最佳單曲製作人獎。
2018年12月31號，蔡依林出席由中國大陸江蘇衛視搞嘅「2019江蘇衛視跨年演唱會」，並喺個次演唱會第一次表演呢隻歌，蔡依林雖然跟住原本歌詞去表演，但歌詞字幕就根據中國大陸國家廣播電視總局嘅相關規定而被修改，包括「垂涎的邪惡」被改做「垂涎的諧和」、「在軟爛中生長 社會營養」被改做「在散漫中成長 攝取營養」、「那些神醜的 評誰亂正的」被改做「那些審醜的 胡言亂語的」、「是你瞎了眼」被改做「是你沒睜眼」、「一路背著太多道德」被改做「一路背著太多負擔」同「卻轉身吐口水」被改做「卻轉身做鬼臉」。
2011年12月13號，蔡依林參加「長榮航空飛航20感恩百分百巨星演唱會」，喺活動現場演唱《台灣的心跳聲》。2014年8月9號，蔡依林參加「天佑台灣新竹縣義民祈福之夜」，喺活動演唱歌曲《台灣的心跳聲》。
《杰倫》係台灣唱作歌手周杰倫嘅第一張大碟，由台灣博德曼音樂於2000年11月6號發行。主打歌《可愛女人》由徐若瑄填詞，喺HitFM聯播網2000年度百首單曲位列74名。呢張唱片獲得台灣第12屆金曲獎頒獎典禮「最佳流行音樂演唱專輯」獎，以及由國際唱片業協會香港會頒發嘅2001年度香港唱片銷量大獎頒獎典禮十大銷量國語唱片等殊榮，其中《反方向的鐘》係日劇《魔影紫光》嘅主題曲。
呢張專輯係蘇打綠嘅跨國音樂計畫「韋瓦第計畫」嘅第四張唱碟，亦係「韋瓦第計畫」嘅最後一站，主題城市係德國柏林。蘇打綠以《故事未了》做主題喺台北小巨蛋搞咗2015演唱會，並請到《冬 未了》唱碟嘅德國流行曲交響樂團GermanPops Orchestra參與演出。
呢張唱碟令蘇打綠喺第27屆金曲獎攞到最佳作詞人獎、最佳編曲人獎、最佳樂團獎、最佳國語專輯獎，老闆林暐哲獲得最佳專輯製作人獎。並喺第27屆金曲獎頒獎典禮做開場演出嘉賓，同德國指揮家Bernd Ruf、台灣60人交響樂團揭開金曲序幕。
歐陽靖，又叫Jin、MC JIN、Jin tha MC、The Emcee，係一個美籍華人饒舌歌手。佢憑住「Learn Chinese」呢首歌成為第一個登上美國唱片榜嘅亞裔美國人。2008年憑歌曲《ABC》返香港發展，並因此喺香港出名，亦得到商台叱咤903力捧，佢嘅歌曲獲得叱咤十大第六位。
響神奈川縣大和市出世，但出世無耐就搬去靜岡縣磐田市，先後升讀磐田市立富士見小學校、磐田市立城山中學校。自小學三年級就開始踢波，因為踢波唔錯而被推薦升讀磐田東高等學校，仲試過到英國比賽。後嚟仲因為咁而被推薦升讀大學，但係佢拒絕，並且響16歲個年轉為開始學舞蹈。
美術有好耐嘅歷史。一有人類，美術史就開始了，原始社會嘅人類會喺岩壁上畫動物同狩獵，隨著文明發展，最早嘅文字亦都係由圖畫演變嚟嘅。美術係一種精神產物，史上不嬲都係同宗教聯繋埋一齊嘅。隨著技術進步，繪畫材料發展，畫家不斷追求更加逼真嘅描繪對象，美術水平不斷發展。
美術史忌研究對象係由中世紀早期開始到而家歐洲同近東嘅繪畫、制圖、雕塑、建築。由19世紀後半葉開始美術史亦都研究教會收藏嘅藝術作品同寶藏。史前史亦都研究有文字之前嘅發展。考古學同埃及學嘅研究亦都包括地中海早期文明嘅美術發展。
而喺呢啲時期佔領嶺南地區嘅百越人都有整雕塑，而且不乏平民化嘅作品。一般嚟講，公元前嘅時期嘅中國雕塑喺風格上嘅一大特徵係冇乜宗教性質嘅雕像－儒教等喺呢個時代佔據咗中國嘅宗教多數都唔興整神靈嘅雕像嚟拜，要去到打後嘅唐朝等嘅朝代先至開始有大型嘅宗教性雕像。
2003年2月13號，推出第2張大碟『遠放』。首次攞到oricon 第一位。5月28號，推出第八張細碟『Breezin'〜Together〜』。賣36.7萬張、得到Oricon第二名。11月6號，翻唱ZOO喺1991年嘅大熱歌『Choo Choo TRAIN』之後大受好評。
2004年6月30號，推出第十五張細碟『Real world』，首次登上oricon細碟冠軍。同年喺企劃階段開始參予同主演音樂劇「HEART of GOLD〜STREET FUTURE OPERA BEAT POPS〜」。
2005年1月1號，推出自己首張精選大碟『放浪精選 影音全輯』，銷量突破一百萬張。7月20號同GLAY合作，以GLAY×EXILE名義推出細碟『SCREAM』，攞到Oricon首位、及年間細碟銷售排行榜第五名。
2006年3月1號，推出第二十張細碟『YES!』。為大碟『放浪亞洲』嘅先行細碟、係『只係…想見你』之後連續兩張，累積統計第三張攞到公信榜細碟第一名，佢係SHUN喺入面嘅六個人時期嘅最後一張細碟。3月29號，主音SHUN以個人活動為由退團。
推出第4張大碟『放浪亞洲』同埋現場演唱會DVD『EXILE@LIVE TOUR 2005 PERFECT LIVE〜ASIA〜』，而EXILE第一章就咁完結。4月21號，因應歌迷所求，喺呢晚嘅「Music Station」上六人再次聚集，舉行咗實際上最後一場嘅現場演唱，演唱曲目為「YES!
2006年6月6號，RATHER UNIQUE嘅表演者AKIRA加入成第五位表演者。9月22號，TAKAHIRO稱霸徵選「EXILE Vocal Battle Audition 2006～ASIAN DREAM～」加入成為新主音，成為7人組合。
11月22號，與倖田來未合作、以EXILE&倖田來未名義推出細碟『WON'T BE LONG』。達成來電答鈴100萬次下載，公信榜週間最佳排行第二名。12月6號，推出第二十一張細碟『Everything』係第二章首張細碟。
2007年1月17號，推出第二十二張細碟『Lovers Again』，隻歌喺年間細碟榜、卡拉OK榜都進入前十名、成為第二章嘅代表曲之一。2月14號，推出第二十三張細碟『道路』。喺2007年2月26號公信榜週間細碟排行榜登上公信榜榜首，同時亦係該排行榜嘅第1000首獲榜首嘅細碟。
12月12號，推出第六張大碟『愛‧放浪』。喺公信榜週間排行首週登場攞到第一名、且成為百萬大碟，更成為2008年度ORICON大碟年榜第一位。12月31號，睽違三年第三次喺「紅白歌合戰」登場。演出「Lovers Again~紅白版~」。
2008年1月1號，宣佈「EXILE PERFECT YEAR」。推出三張當中包括重録嘅第一章名曲係入面嘅精選大碟、推出動畫『エグザムライ』本編、『月刊EXILE』創刊、『劇團EXILES』5月公演、舉行5大巨蛋巡迴演唱會等五項宣言。
2009年1月10號，喺日本電視台首播以本團為名嘅首個節目『EXILE GENERATION』首播。2009年3月1號，「EXILE GENERATION」全貌發表。同系組合J Soul Brothers全部七人加入EXILE，變成十四人組合。
七個人分別係KENCHI、KEIJI、TETSUYA、NESMITH、SHOKICHI、NAOTO同NAOKI。11月12號，喺祝賀日本天皇陛下即位二十年嘅國民典禮上獻上慶祝曲「太陽之國」。2009年12月30號、第三十張細碟「Someday」攞到第51屆日本唱片大賞。
2011年，開始參與日本以外亞洲等地區嘅演出。1月15號，以特別嘉賓嘅身分參加香港所舉行「十大勁歌金曲頒獎典禮」之演出。9月25號，參加北京所舉行嘅「《三國演藝》中日韓風雲音樂盛典」之演出，此為首次海外公演。
2013年4月3號，推出細碟「放浪榮耀 ～因為如此深愛這世界～ 」。同日發表埋HIRO年內退出表演者嘅身份，不過HIRO仍持有隊長嘅身份及隊籍。9月27號、發表咗為募集新表演者而舉行嘅「EXILE PERFORMER BATTLE AUDITION」。
10月、喺同年4月發賣嘅「放浪榮耀 ～因為如此深愛這世界～」首張細碟銷量達100萬張。。11月3號、被香港旅遊發展局任命為「2014年香港觀光親善大使」。。12月30號、第四十張細碟「放浪榮耀 ～因為如此深愛這世界～」喺第55屆日本唱片大獎獲獎，成為首個連續四次攞到該大獎嘅得獎者。
2015年6月22號、松本利夫、ÜSA及MAKIDAI發表咗年内退出表演者嘅身份。2015年12月31號『CDTV Special! New Year's Eve Premiere Live 2015→2016』作隱退前嘅最後演出。
2022年6月10號、黑木啓司發表咗喺同一年10月退出表演者嘅身份同退出娛樂圈。2022年9月25號，黑木啓司喺“EXILE LIVE TOUR 2022 'POWER OF WISH”的最後一場嘅演唱會後結束他喺依個團嘅活動。
維吾爾人嘅大清洗，或叫維吾爾種族滅絕、新疆種族滅絕，係中華人民共和國境外嘅團體同個人對中國共產黨嘅政治迫害指控。由2014年開始，中共政府喺總書記習近平嘅行政中下令搞新疆再教育營，有100幾萬嘅穆斯林未經任何法律程序就畀送入新疆拘留營。
批評強調咗政府嘅政策令到維吾爾人任意畀集中圂喺新疆拘留營，維吾爾工人從事強迫勞動，而仲畀壓制埋伊斯蘭教嘅宗教活動  兼且受到政治灌輸 ，身體畀人虐待，仲畀強制絕育同避孕 。而根據中國官方嘅統計數據，由2015到2018年，維吾爾人喺主要居民嘅和田同喀什一帶，啲出生率驟降超過咗六成。
法新社喺2021年4月26號報導，佢哋訪問咗一對喺新疆住咗十年嘅加拿大夫婦，佢哋形容中共對維吾爾人嘅鎮壓非常有系統，自己同1200萬維吾爾人生活喺巨大嘅監獄入面。自2009年起，傳統嘅維吾爾人社區開始被拆除，當局亦非常有系統咁鎖定維吾爾人文化，一開始係限制穆斯林傳統，跟住擴大到包括食品、服裝甚至係語言嘅規則。
而國際社會就有唔同嘅反應，聯合國成員國度開初有54個代表，係公開支持咗中國政府對新疆嘅政策，到2020年10月就减到去45個，另有39個國家代表就譴責咗中國政府喺新疆嘅做法係侵犯人權。喺2020年7月同8月，人權組織就呼籲過國際刑事法庭同聯合國人權理事會去調查返有關中國官員嘅反人類罪，仲有種族滅絕罪嘅指控。
喺2021年1月19號，即將卸任嘅美國國務卿龐比奧就公開話中國當局係對維吾爾人犯咗「種族滅絕罪同反人類罪」。接任龐比奧嘅布林肯都同意埋呢個講法。而北京嘅外交部發言人華春瑩就回應話啲指控係「聳人聽聞的偽命題和惡意荒唐鬧劇」、「過去不曾、現在没有、將來也不會發生在中國大地上」。
喺跟著嘅1月24號，加拿大保守黨影子外交部長莊文浩同埋同黨嘅國際發展與人權部影子部長加內特·吉尼斯發表咗聯合聲明，認定中共係有對維吾爾嘅穆斯林做出咗群體滅絕罪行，同時促請由自由黨執政嘅加拿大政府盡快發出正式嘅指控聲明，亦準備喺下議院度動議辯論。
加拿大下議院喺當地時間2月22號，經會議表決，以 266 票贊成、0 票反對下通過咗無約束力嘅動議，確認咗北京政府對維吾爾人嘅政策係構成咗種族滅絕，以施壓自由黨總理杜魯多嘅政府跟進。議案亦追加修訂，呼籲埋國際奧林匹克委員會唔應該再俾北京主辦2022年冬季奧運。
中國外交部喺2021年進行過一場記者會，安排幾名自稱維吾爾族人發言，試圖反駁關於新疆再教育營嘅指控，但就被踢爆疑似造假。其中一名發言，自稱叫做塔黑日江·托合，喺入面結業嘅學員，就被揭發幾月前喺2020年7月14號新華網一段宣傳回鄉創業嘅片段入面現身，當時自稱係上海復旦大學畢業，之後返去和田市創業。
而喺呢段新華網嘅宣傳片入面，亦冇提過任何喺新疆受培訓嘅經歷，反而強調自己擁有復旦大學嘅高學歷。世界維吾爾代表大會嘅發言人話，北京咁做係欺騙國際社會，又話嗰個人如果係上海復旦大學畢業學生，佢當年高考嘅成績應該相當高，漢語讀寫能力亦有一定水平，根本唔使再特別去學習國家通用語言同埋文字。
中國外交部發言人華春瑩喺2021年3月26號嘅記者會上播放片段，聲稱美國退役陸軍上校、前美國國務卿鮑威爾嘅幕僚長韋加臣親口承認所謂新疆維吾爾族問題，只不過係美國對中國戰略陰謀。不過，韋加臣佢當時已經離開咗美國政府超過10年，根本唔能夠代表或者反映美國嘅政策，而且韋加臣最後其實講到自己嘅說法，只係其中一個可能，但嗰句華春瑩就冇播到出嚟。
2020年3月，喺英國倫敦嘅獨立「人民法庭」，喺英國律師尼斯  嘅主持下，審查過詳實嘅證人證言後，發現中國當局繼續有摘取被處決囚犯嘅器官，包括咗維吾爾人同法輪功成員，因而做出咗書面判決，認定係對呢啲群體犯有「反人類罪」。
喺2021年1月14號，美國國會及行政部門中國問題委員會出嘅一份年度報告度表示，發現咗最新證據表明中國政府「執行咁危害人類嘅罪行，甚至可能係已犯咗滅絕種族罪。」北京方面否認指控，反指 CECC「痴迷於編造各種謊言來詆毀中國。
而「人民法庭」喺2月4號再表示，將再審查中國對維吾爾族暴行嘅指控。雖然法庭冇國家嘅支持，但尼斯同記者講，20世紀嘅時候呢種小組對於追究罪犯責任有著重要嘅作用，並指中國係會阻止聯合國嘅任何國際起訴。法庭計劃喺5月同9月喺倫敦舉行兩輪聽證會，以趕喺2021年尾前裁判中國係咪犯有種族滅絕罪同反人類罪。
而由多位嚟自倫敦艾賽克斯法院嘅大律師，喺人權團體世界維吾爾代表大會同維吾爾人權協會嘅促請下，由2020年9月左右就開始對成件指控嘅評估。經過長達六個月嘅時間，佢哋認真審視咗嚟自政府、非營利組織、學者、媒體所提供嘅證據，包含嚟自倖存者嘅證詞、衛星嘅圖像、嚟自中國政府內部嘅洩漏文件等等。
最尾喺2021年2月頭正式完成一份成百頁嘅「法律意見書」，結論係非常可信中國當局有針對維吾爾人犯有種族滅絕罪，違反咗國際法。呢份文件俾睇作係英國第一個正式嘅評估咗中國政府對維吾爾人行為嘅法律文件，雖然唔屬於法官嘅判刑，但通常呢類文件可以作為法庭上嘅有利證據。
一班試過入禀國際刑事法院、指控中國政府強制遣返身處塔吉克等國維吾爾人嘅律師團隊，喺6月10號向法院提交咗新證據，以證明國際刑事法院擁有管轄權，可以正式咁立案調查。律師團嘅代表狄克森喺14號嘅記招度透露，佢哋新調查蒐集嘅證據表明，中國嘅特工人員係進入埋塔吉克境內，識別、鎖定同圍捕喺當地生活嘅維吾爾人，以便將呢啲人遣送到中國。
而東突厥斯坦流亡政府嘅一份聲明就話，律師團隊調查同收集到嘅證據顯示，北京當局係調動埋喺塔吉克境內嘅代理人員，對生活當地嘅維吾爾人實施強制遣返。聲明指當地嘅中國大使館控制咗所有塔國維吾爾人嘅快勞，係會故意延遲批准呢啲人嘅簽證同工作許可，而身處塔吉克嘅代理執法人員就會引導埋塔吉克警方，突襲呢啲維吾爾人嘅住所同工作地，冇「有效文件」嘅人就會被代理人員以少數人為一組嘅形式低調遣送返中國度，避免惹起外界嘅關注。
係中華人民共和國其中一個國家通訊社，提供即時文字新聞、經濟信息、新聞圖片圖表等等。新華通訊社喺世界各地有百幾個分社，喺中國大陸嘅每個省、自治區同直轄市都有分社。新華通訊社係中文媒體嘅主要新聞來源之一，另外亦會使用唔同語言發稿。
1982年8月23號，第五屆全國人民代表大會常務委員會第二十四次會議決議，定新華社為國務院組成部門。 1988年，新華社被調整為國務院直屬事業單位，總社設喺北京。 1989年9月28號，新華社新聞大廈落成。
新華社旗下設有新華網，由北京總網旗下唔同地方頻道、子網站聯合組成，每日中文同埋另外7種外語，24小時發布新聞信息。內容除咗國內外新聞，亦有財經，體育、資訊科技、法制、社會、娛樂、教育、汽車等內容。 2003年8月21號，新華網亦開始製作呢啲內容嘅多媒體節目。
新疆拘留營同維吾爾人嘅大清洗問題，由2014年起受到國際社會關注。中國外交部喺2021年進行過一場記者會，安排幾名自稱維吾爾族人發言，試圖反駁呢啲指控，但就被踢爆疑似造假。其中一名發言者，自稱叫做塔黑日江·托合，喺入面結業嘅學員，就被揭發幾月前喺2020年7月14號新華網一段宣傳回鄉創業嘅片段入面現身，當時自稱係上海復旦大學畢業，之後返去和田市創業。
而喺呢段新華網嘅宣傳片入面，亦冇提過任何喺新疆受培訓嘅經歷，反而強調自己擁有復旦大學嘅高學歷。世界維吾爾代表大會嘅發言人話，北京咁做係欺騙國際社會，又話嗰個人如果係上海復旦大學畢業學生，佢當年高考嘅成績應該相當高，漢語讀寫能力亦有一定水平，根本唔使再特別去學習國家通用語言和同埋文字。
呢隻碟收錄十首粵語歌，主要係《五星級的家》中嘅主題曲同插曲。叱吒903 DJ嘅卓韻芝特意邀請歌手好友陳奕迅聲演劇中「苦公」一角，並為廣播劇演唱主題曲同埋插曲，呢隻碟因此面世。另外，呢隻碟亦有部分歌曲係由劇中角色主唱，陳奕迅並無參與其中。
《黑·白·灰》收錄咗陳奕迅喺2003年嘅十首國語新歌，其中一首十年係粵語主打冠軍曲明年今日嘅國語版本，兄妹就係粵語主打曲歲月如歌嘅國語版本，Last Order嘅粵語版收錄喺Live For Today嘅New Order，幾有比對意味。
呢張專輯封套設計由香港著名藝人林海峰做創作總監，並由香港著名攝影師夏永康負責攝影部分。呢次係繼2000年《打得火熱》專輯封面後再次同林海峰嘅合作，上次同夏永康嘅專輯封面合作就係2010年同2011年嘅迷你專輯《Taste the Atmosphere》同《Stranger Under My Skin》。
香港音像聯盟同無綫電視嘅版權風波爭議喺2011年已經解決，《娛樂天空》亦成為陳奕迅繼2009年嘅《沙龍》後第一首再次登上TVB勁歌金榜嘅歌，但係上唔到冠軍。專輯內《娛樂天空》同《你給我聽好》兩首歌都成為三台冠軍歌。
《維多利亞壹號》係852電影公司首套港產片，2010年5月首影，由彭浩翔導演，陳子聰、何超儀、梁啟緣監製，由何超儀、陳奕迅主演，鮑起靜、曾國祥、葉璇、周俊偉、麥浚龍、徐少強、盧海鵬、單立文、駱應鈞參演。
《12金鴨》，係2015年上畫嘅港產片，由吳君如、劉浩龍、姜皓文、蔡瀚億主演，鄒凱光執導，另外仲有謝霆鋒、任達華、陳妍希、陳奕迅、趙薇、鹿晗、盧海鵬、薛凱琪、陳靜、黃秋生、周秀娜、李若彤、梁洛施、黃偉文、王菀之等藝人客串。
故事講述昔日鴨王萬人迷張近萊，因為感情受創遠走泰國。喺好友魯老師嘅激勵下，佢搵嚟貼身教練洛雞相助重練鋼鐵人身，決定要喺香港鴨界重振雄風。點知佢賺女人錢嘅地方，已經由夜店變成老人院、暗藏春色嘅泰式菜館等…。
呢套戲其中一個廣受關注嘅賣點，就係吳君如犧牲色相、女扮男裝嘅反串演出。拍攝期間吳君如每次「整胸」特殊化妝，都至少6個工作人員對佢上下其手進行。吳君如又話，因為特殊化妝用到嘅，擁有人魚線同埋肌肉嘅『人造皮肌肉』有一定厚度，如果身形唔夠纖瘦，效果會顯得臃腫，所以想偷懶唔做運動都唔得，連食飯都要同幾個男模特兒一樣淨係食雞肉同菜。
陳妍希、趙薇、梁洛施同埋容祖兒飾演唔同尋歡嘅女性，亦成為咗一啲傳媒嘅關注所在。另外，亦有啲傳媒提到，吳君如同謝霆鋒上演中學時期嘅戲碼，謝霆鋒喺戲入面暗戀吳君如，而吳君如就強吻謝霆鋒，仲大玩「抓鳥遊戲」。
柯俊雄喺1990年代已展現對政治嘅高度興趣。由於持有英屬香港護照，柯俊雄喺1996年報名參加由中華人民共和國主導嘅香港臨時立法會選舉，陳述理由係「臨立會」『不能沒有中華民國的聲音！』，嗰時有選務人士建議柯俊雄入中國共產黨之利而提名，但柯生冇啋佢。
2014年3月28號，網上爆出已經結婚嘅文章讓準備喺3月31號出刊嘅大陸媒體拍到同另一個女星姚笛嘅偷拍照，兩人喺深圳共度6日5夜，並一齊去香港旅遊，期間幾次擁抱並勾手，地下情因而曝光。有媒體指出文章同姚笛嘅戀情始於2013年7月，當時文章老婆馬伊琍啱啱有第二胎，婚外情引起輿論一陣嘩然。
，係中華人民共和國陝西西安出世嘅空軍電視藝術中心女演員。曾經奪得數字電影百合獎最佳女主角。閆妮係從舞台上開始佢嘅演藝生涯，1999年初次登上銀幕。佢嘅第一個主要角色係喺電影《公雞打鳴，母雞下蛋》中扮演馬巧巧。
陳寶蓮，原名趙靜，係香港電影女演員，喺上海出世，12歲跟亞媽到香港住，1990年參選亞洲小姐競選，輸咗之後就加入亞洲電視而入行，拍過唔少鹹片，不過始終紅唔起，最後2002年7月31號，陳寶蓮喺上海嘅寓所跳樓自殺，終年29歲。
《後宮甄嬛傳》係一套中國電視劇，由孫儷、蔡少芬、陳建斌、劉雪華主演，2012年首播。套劇改編自同名網絡小說，講大清雍正皇帝嘅後宮。以鈕祜祿·甄嬛嘅傳奇一生為全劇賣點，描述其智鬥霸凌者、拉攏人心、揪出叛徒、毒殺皇帝並成為太后嘅故事。
ofo共享單車，亦稱Ofo小黃車，係中國大陸嘅創業公司同交通網絡公司，2014年4月由戴威同佢四個同學創辦，總部喺北京海淀區。業務專門負責用手機做城市短途出行嘅單車APP服務，有「黃車仔」嘅稱呼。而家喺中國嘅合肥、佛山、廣州、長沙、南京、重慶、天津、武漢、上海、北京、鄭州、南京、石家莊、蘇州、寧波、福州、南寧、成都、廈門、濟南、南昌、深圳、桂林，及美國三藩市、英國倫敦、劍橋、星加坡、哈薩克阿拉木圖、美國華盛頓州西雅圖、泰國曼谷、西班牙馬德里、葡萄牙里斯本都有佢嘅租單車服務。
2017年3月26號，喺上海有位10歲細路踹住黃車仔喺靜安區天潼路近浙江路口遇到車禍，送院後證實不治。消息擺上網後，令上海當地差人同全國人民引起關注。隨後ofo方話要出套有效防範機制，從源頭開始唔畀12歲以下啲細路踹單車。
《王者榮耀》響正式發行之後響中國內地得到極大人氣，深受後生仔歡迎。去到2016年8月，《王者》一日之內嘅活躍人數高達一億，同時線上人數100萬，下載次數兩億，註冊用戶超過一億。2017年5月，成為全球手機遊戲收入榜第一名。
之後雙方就會進入揀邊隻英雄嘅階段，同樣藍方第一位玩家優先揀一位英雄，之後紅方第一位同埋第二位玩家各揀一隻，如此類推，直至紅方第五位玩家揀下最後一隻英雄。由於唔可以重複揀，所以雙方嘅英雄一定唔會一模一樣。
2019年8月，劉亦菲主演電影花木蘭上映之前嘅宣傳時期，劉轉載人民日報撑香港警察嘅摟打挑釁「我支持香港警察，你們可以打我了」，同辱港謾駡「What a shame for Hong Kong」，重加上自己嘅句子「#我也支持香港警察# 」。
港警鎮壓香港反送中示威嗰陣，劣跡班班，有大量清晰證據顯示佢哋向職責上應該保衞嘅香港人民，做咗好多風化、血腥、貪污同陷害等嘅暴行，同劇本入面劉扮成嘅民族英雌形象相反。為此劉同齣戲都俾好多人，特别係香港人杯葛同鬧，成為國際議題。
2020年10月，2020年美國總統選舉拉票期間，路德社聲稱攞到劉亦菲服侍亨特拜登吸毒同陪瞓嘅偷拍影片，不過並無擺影到劉個樣嘅材料出嚟，得張拜登出鏡嘅疑似影片截圖。劉同拜登都無評論或者回應。真假未有定論。
天河體育中心係中華人民共和國廣東省廣州市天河區一座綜合性運動中心，喺1987年8月31號落成，佢可以舉辦各類田徑、踢波賽。而且重達到國際比賽場地標準，同時亦可以做大型文藝演出、會議展覽等其他用途。呢個運動中心喺體育西路，同廣州東站、中信廣場同埋珠江新城連成廣州新城市中軸線。
郭敬明係中國大陸作家，喺四川省自貢市出世。佢係中國「80後」嘅其中一位青年作家代表人。《福布斯》雜誌中文版曾經喺2005年3月同埋2012年嘅福布斯名人榜入面寫咗佢嘅名，分別係排第92同第14位。而2012年嘅中國作家富豪榜就排第4。
吳亦凡早就有關於佢嘅性醜聞。2016年，網紅「小G娜」話吳亦凡約炮，話自己係佢嘅「正牌女友」，仲有人爆出吳亦凡同人上床嘅相。之後吳話相同埋條片都係假嘅，已經交畀律師處理，事件先至平息。兩年後，又有人爆料，話吳亦凡響洛杉磯某間夜店「揀女仔」，但係吳亦凡同工作室都否認，之後呢個人仲被逼講對唔住。
2019年，吳亦凡拍「潮流合伙人」個陣，拍下拍下，突然之間話想帶當時17歲嘅女演員趙今麥返屋企，仲拖住趙隻手準備走人。其他人見到都嚇咗一跳，最後由Angelababy一句「可能係將佢當成自己個親生女掛」嚟解圍。
2021年5月28號，吳亦凡畀人爆出響電影院同網紅「小怡同學」約會，呢條片畀人放上網後引起好多討論。吳亦凡工作室話電影院侵害咗佢嘅私隱，又指出吳亦凡係同一班朋友去電影院，而條片係畀人剪過。同日，又有人話佢早就同「小怡同學」分手，依家嘅女友係「象韻潔」。
6月2號，另一位網紅「劉美麗同學」發文話自己發呢篇文章係為咗「令到網友能夠認清吳亦凡嘅渣男行為」，又放上自己同老友、19歲女當事人都美竹嘅微信記錄。佢話，吳亦凡早就響舊年12月同都美竹拍拖，之後突然玩失蹤，最後發現後來佢去食第二條女「小怡同學」，令到都美竹好傷心，甚至冇心機返學。
7月8號，都美竹響微博大爆吳亦凡有一個專門加少女嘅微信帳號，以「揀MV女主角」、「工作室簽新人」等等理由，呃啲女仔去飲酒、參加酒局，乘機灌醉佢哋，又用「我會對你負責」等等，同佢哋上床。吳亦凡工作室無耐即刻就唔認數，仲要求都美竹即刻刪咗佢，再唔係就告佢。
7月18號，都美竹接受網易嘅獨家訪問，佢話吳亦凡嘅經紀人響事發當日叫佢去吳亦凡嘅屋企，暗示可以幫佢發展演藝事業。響第一次上床之後，都美竹話想走人，但吳亦凡嘅經紀人威脅佢，如果吳玩得唔夠盡興，咁都美竹就會冇嗮前途，冇得再玩娛樂圈。
之前有回應佢係因為唔想去干擾司法程序，但估唔到我嘅沉默居然令到造謠嘅人變本加厲，真係忍唔到啦！我淨係響2020年12月5號嘅聚會上見過都美竹小姐一次咁多，我冇迫佢飲酒、冇收佢手機、更加冇做過佢所講嘅嘢。
當日聚會嘅人數好多，佢哋都可以出嚟做證！我對打攪到大家講聲對唔住先。我響呢度聲明，我從來冇搞過乜野「揀女仔」！我冇「誘姦」「迷姦」！更加冇乜鬼「未成年」！如果我有做過呢類行為，大家放心，我會自己入監獄！